**Tolna Város Önkormányzata**

**Pályázati Felhívás**

**és**

**Útmutató**

Tolna Város Önkormányzata Képviselő-testületének a

város településképének védelméről és a településképi véleményezési eljárásról szóló 15/2018. (VII.18.) önkormányzati rendelete alapján

**A helyi értékvédelmi rendelettel védett épületek felújításához nyújtandó önkormányzati támogatáshoz**

**2021. évben**

**Tolna Város Önkormányzata pályázatot hirdet a város településképének védelméről és a településképi véleményezési eljárásról szóló 15/2018. (VII.18.) önkormányzati rendelete alapján**

**A 2021. évben rendelkezésre álló keret 2.000.000,-Ft**

**A támogatás célja**

Tolna Város Önkormányzata Képviselő-testületének a város településképének védelméről és a településképi véleményezési eljárásról szóló 15/2018. (VII.18.) önkormányzati rendelete alapján H1-es és H2-es védelemmel érintett épületek, építmények az átlagosnál nagyobb költségű helyreállításához, felújításához szükséges kiadások enyhítésére, támogatás nyújtása. A támogatás pályázható a H1-es és H2-es védelemmel érintett épületek felújításának tervezéséhez is.

**A támogatás szempontjából elismerhető költségek és a támogatás mértéke**

1. Támogatásban csak magánszemély tulajdonos részesülhet.

2. A védett érték tulajdonosának a szokásos karbantartási feladatokon túlmenő, a védettséggel összefüggésben szükségessé váló, a tulajdonost terhelő munkálatok finanszírozásához az önkormányzat évente meghatározott keretösszeg erejéig támogatást ad. A támogatás forrását a tárgyévi költségvetés tartalmazza, melynek felhasználására pályázatot kell kiírni minden év május 30-­ig.

3. A támogatás mértéke nem lehet több, mint az értékvédelem által a felújítás során többletköltséget eredményező munka díja, anyag bekerülési költsége (többletköltség); továbbá nem lehet több mint a pályázati eljárás során jóváhagyott beruházási összköltség maximum 50 %-a, amely mint bruttó összeg tartalmazza az áfát, egyéb adót és a közterheket is. A támogatás mértéke egy naptári évben nem haladhatja meg ugyanazon ingatlan esetében az 400.000 Ft-ot, azaz négyszázezer forintot. Ugyanazon ingatlanra a következő években újabb pályázat nyújtható be.

4. Támogatásban csak az a pályázó részesülhet, aki az igényelt támogatáshoz támogatáson felüli önrésszel rendelkezik. A támogatás szerződés alapján folyósítható.

5. A pályázat benyújtásának időpontja előtt megkezdett építési, illetve előkészítési munkához támogatás nem nyújtható.

6. Támogatást lehet tervezésre, illetve értékvizsgálati munkarészek elkészítésére is igényelni.

**A pályázat benyújtásának feltételei, tartalmi követelmények**

Támogatás elnyerésére benyújtott pályázati dokumentációnak az alábbiakat kell tartalmaznia:

Kérelmet, melyben pontosan megjelöli a beruházás tárgyát képező ingatlant (utca, házszám, helyrajzi szám)

a) a kérelmező nevét és lakcímét valamint az érintett ingatlannal való jogosultságának formáját (pl.: tulajdonos, bérlő, haszonélvező, bérlő, stb.)

b) a tervezett építési munka rövid műszaki leírását, bemutatva, hogy hogyan felel meg az épületre előírt értékvédelmi javaslatnak fotódokumentációval együtt,

c) legalább M 1:50 léptékű utcafronti homlokzati tervet a felmérési és a tervezett állapotról, amennyiben a tervezett építési munka nyílászáró-, vagy kapu cserével, a homlokzat színezése, valamint a tetőforma és tetőhéjalás megjelenésének megváltoztatásával jár.

d) legalább M 1:25 léptékű konszignációs tervet nyílászáró vagy kapu csere esetén a felmért és a tervezett szerkezetről,

e) a tervezett beruházás költségbecslését, kimutatva benne azt a belekerülési költség többletet, amit az átlagos felújítási és speciális felújítási költségek különbözete eredményez.

**A pályázatok átvétele, benyújtási helye, határideje**

**A pályázati dokumentáció átvehető a Tolnai Közös Önkormányzati Hivatal Építési és Városfenntartási Osztálya 10-11-es számú irodájában előzetes telefonon történő bejelentkezést követően.**

A pályázati dokumentáció letölthető Tolna Város honlapjáról is melynek címe: [www.tolna.hu](http://www.tolna.hu)

A szükséges információkért az alábbi címeken fordulhatnak Hivatalunk munkatársaihoz:

epites@tolna.hu

Tolnai Közös Önkormányzati Hivatal Építési és Városfenntartási Osztálya

7130 Tolna, Hősök tere 1. szám

vagy az alábbi telefonszámon:

06-74/540-806

Információt adó személyek:

Béres István Tolna Város főépítésze (foepitesz.tolna@gmail.com)

Kiss Sebestyén (epites@tolna.hu)

A pályázatokat a Tolnai Közös Önkormányzati Hivatal Építési és Városfenntartási Osztálya 10-11-es számú irodájában 2021. május 21-én (péntek) 12.00 óráig lehet leadni. A pályázatokat egy eredeti és egy másolati példányban kell Tolna Város Önkormányzata részére címezve benyújtani. Így a várható döntés és támogatási szerződés megkötésének ideje 2021. június 30.

**A pályázat elbírálása és a szerződéskötés feltételei**

1. A pályázatokat a főépítész javaslata alapján a Gazdasági és Településfejlesztési Bizottság bírálja el, mely a benyújtási határidőt követő 30 napon belül hozza meg a döntését a támogatásról.

2. A pályázati rendszer működtetése és a Gazdasági és Településfejlesztési Bizottság adminisztrációs feladatainak ellátása és a támogatási szerződések előkészítése az Építési és Városfenntartási Osztály feladata míg a támogatási szerződések elszámolása a Pénzügyi Osztály feladata.

3. A döntésről a pályázók a döntést követő 15 munkanapon belül írásban értesítést kapnak. A döntés végleges, felülvizsgálatát kérni nem lehet, de a pályázat a következő évben újra benyújtható.

4. A nyertes pályázóval a támogatás kifizetésére vonatkozóan támogatási szerződést kell kötni.

5. Az önkormányzat a támogatás összegének 50 %-át a szerződés aláírását követően, a fennmaradó részt a műszaki átvétel és elszámolás után (az eredeti támogatási százalék arányában) folyósítja a támogatottnak.

6. A támogatási szerződésben foglaltak teljesítéséről a támogatott nyilatkozik, és az önkormányzat – szükség esetén szakértő bevonásával – ellenőrzi. Az elszámoláshoz mellékletként csatolni kell a támogatás felhasználását bizonyító számlákat, melyek értéke nem lehet kevesebb mint a beruházás pályázati eljárás során jóváhagyott költségvetése bruttó értékének 70%-a, valamint a kivitelezés minden fontos munkafolyamatról készült fotódokumentációt.

7. Ha a támogatásban részesített a szerződésben vállalt kötelezettségét neki felróható okból nem teljesíti, az önkormányzat a szerződéstől eláll és a támogatásban részesített köteles az igénybevett támogatás egészét- a szerződéstől való elállás időpontjában érvényes jegybanki alapkamattal növelt összeggel visszafizetni.

8. A támogatásban részesített beruházást 1 éven belül meg kell valósítani. Amennyiben a beruházást a támogatott hibáján kívüli okból nem valósult meg 1 éven belül, úgy kérelmére maximum 1 évvel a befejezési határidő hosszabbítását a főépítész javaslatára a Gazdasági és Településfejlesztési Bizottság engedélyezheti.

**A PÁLYÁZATHOZ BENYÚJTANDÓ MELLÉKLETEK**

A tervezett építési munka rövid műszaki leírása, bemutatva, hogy hogyan felel meg az épületre előírt értékvédelmi javaslatnak.

Amennyiben releváns, M 1:50 léptékű homlokzati terv (felmérési állapotról és a tervezett állapotról), továbbá M 1:25 léptékű konszignációs terv.

A vonatkozó építési jogszabályok által építési engedély köteles tevékenységnek ítélt munkálatok esetén a jogerős építési engedély és tervdokumentáció

Nem építési engedély köteles tevékenység esetén fotódokumentáció, mely bemutatja az épület jelenlegi állapotát, kiemelve benne az építészeti értékvédelem által érintett épületrészeket

A tervezett beruházás költségbecslése, kimutatva benne azt a belekerülési költség többletet, amit az átlagos felújítási és speciális felújítási költségek különbözete eredményez, (összehasonlító költségvetések 2 db!!).

Tervezésre irányuló pályázat esetén a tervezési munkára vonatkozó tervezői árajánlat

Pályázati adatlap

A pályázó nyilatkozata (1. számú melléklet)

Pénzügyi adatlap (2. számú melléklet)